દલિત નેતા જિજ્ઞેશ મેવાણીએ બનાસકાંઠાની વડગામ બેઠક પરથી ચૂંટણી માટે ઝંપલાવતા ભાજપની છાવણીમાં તો ચૂંટણી પરિણામ પહેલા જ હરખ ફેલાઈ ગયો છે. કારણ કે કોંગ્રેસે અહીં કોઈ ઉમેદવારને ઉતાર્યો નથી. વધુમાં વડગામના પૂર્વ ધારાસભ્ય અને મંત્રી દોલતભાઈ પરમાર ના પુત્ર અશ્વિન પરમારે અપક્ષ તરીકે ઝંપલાવતા રાજકારણ ગરમાઈ ગયું છે. વડગામની બેઠક કોંગ્રેસનો ગઢ મનાય છે ત્યારે અપક્ષ તરીકે જિજ્ઞેશ મેવાણીએ ઝંપલાવતા તેનો વિરોધ થયો હતો. તો બીજી તરફ અશ્વિન પરમાર કોંગ્રેસ કાર્યકર છે અને તેણે પણ અપક્ષ તરીકે ઝંપલાવતા ભાજપે પોતાની બાજી બિછાવવા માંડી છે. અને ભાજપના ઉમેદવાર વિજય ચક્રવર્તીએ જીતની આશા વ્યકત કરી છે.